For lokale musikere er vejen fra øvelokalet til den rytmiske scenes spotlight og pladekontrakter tæt belagt med snublesten. Med musikmessen "BibRock 2007" vil Aalborg Bibliotekerne og Dansk Musikerforbund rydde nogle af stenene af vejen. 17 musikorganisationer stiller op for at inspirere og rådgive Aalborgs rytmiske musikere - både professionelle og amatører. -Aalborg har en solid undergrund af rytmiske talenter, og man kan undre sig over, at der ikke er flere af dem, der bryder igennem uden for lokalområdet, siger bibliotekar Vita Andersen. Konsulenterne Søren Reiff og Mikael Højris fra Dansk Musikerforbund stiller op for at give gode råd om, hvordan musikerne "får hul igennem" til musikbranchen og markedsfører pladeudgivelser. "BibRock 2007" holdes 14. november - og altså på biblioteket i Aalborg.

Referat:
Stort anlagt musikprojekt på Aalborg Bibliotek.